[{"text_idx": "#000000", "text": "640 kiloko Euskal Herriko sokatira txapelketako bi jardunaldi jokatu dira"}, {"text_idx": "#000001", "text": "640 kiloetako Euskal Herriko txapelketa hiru jardunalditara jokatuko da, eta honakoak dira zazpi talde parte-hartzaileak: Abadin\u0303o (Bizkaia), Beti-Gazte (Nafarroa), Ibarra (Gipuzkoa), Amaiur (Nafarroa), Txantrea (Nafarroa), Zuraide (Lapurdi) eta N\u0303apurrak (Lapurdi)."}, {"text_idx": "#000002", "text": "Aurreneko jardunaldia Abadin\u0303on lehiatu zen urtarrilaren 9an, eta bertan aise irabazi zuten Beti Gazteko lesakarrek, tiraldi guztietan nagusitu eta sailkapeneko lehen postua lortuta. Ibarra sailkatu zen bigarren postuan, eta Amaiurrek eskuratu zuen hirugarren tokia."}, {"text_idx": "#000003", "text": "Bigarren jardunaldia igande honetan, hilak 16, jokatu zen Bilboko La Casilla kiroldegian, non berriz ere nagusi izan ziren Beti Gazteko mutilak, honakoan ere tiraldi guztiak irabazita. Ibarra bigarren postuan mantendu zen aurrekoan bezala eta Zuraide izan zen hirugarren sailkatua."}, {"text_idx": "#000005", "text": "Gauzak honela, datorren larunbatean, urtarrilak 22, Berangon jokatuko dute gizonezkoen 640 kiloko hirugarren eta azken jardunaldia, non Beti Gazte, Ibarra, Amaiur, N\u0303apurrak, Zuraide eta Txantrea lehiatuko diren kategoria honetako txapelaren bila."}, {"text_idx": "#000006", "text": "Bilboko ekitaldian, emakumezkoen 540 kiloko lehen jardunaldia ere jokatu zen, bertan lehia estua izan zutelarik Beti Gaztek eta Gaztedik. Lesakarrek eta bizkaitarrek lehen postuan berdindu egin zuten, bosna puntu eta erdi lortuta. Ibarra izan zen hirugarren (4 puntu), Badaiotz laugarren (3 puntu), Abadin\u0303o A bosgarren (2 puntu eta) Abadin\u0303o B seigarren (puntu 1)."}, {"text_idx": "#000007", "text": "Euskal Herriko Sokatira txapelketaren egutegia"}, {"text_idx": "#000008", "text": "-Urtarrilaren 22an, gizonezkoen 640 kiloko finala eta emakumeen 540 kiloko jardunaldia jokatuko Berangon."}, {"text_idx": "#000009", "text": "-Urtarrilaren 29an, emakumezkoek 540 kiloko azken jardunaldia eta gizonezkoen 600 kiloko aurrenekoa jokatuko dute Bakion."}, {"text_idx": "#000011", "text": "-Otsailaren 12an jokatuko dute gizonezkoen 600 kiloko hirugarren eta azken jardunaldia eta emakumezkoen 500 kiloko bigarrena, oraindik zehaztu gabe dagoen herrian."}, {"text_idx": "#000012", "text": "-Otsailaren 19an, txapelketa mistoa (580 kilo) lehiatuko da egun bakarrean, Ibarran."}, {"text_idx": "#000013", "text": "-Otsailaren 26an, azkenik, emakumezkoen 500 kiloko hirugarren eta azken jardunaldiaz gain, gizonezkoen 560 kiloko txapela jokatuko da egun bakarrean Ibarran."}, {"text_idx": "#000014", "text": "Nafarroako launakako sokatira txapelketako azken jardunaldia lehiatu da Berriozarren"}, {"text_idx": "#000016", "text": "Nafarroako 4\u00d74 sokatira txapelketa Betelun izan da"}, {"text_idx": "#000017", "text": "Emakumezkoen 235 kiloko eta gizonezkoen 300 kiloko lehen jardunaldia lehiatu zuten larunbatean"}, {"text_idx": "#000018", "text": "Gaztedi A taldea, Euskadiko Sokatira txapeldun"}, {"text_idx": "#000019", "text": "680 kiloko kategoriako lehiaketa hiru jardunalditan burutu dute, Azkoitian, Berriatuan eta Deban"}]